 Awọn eeyan ya bo ibi ti ijọba tọju ounjẹ Korona pamọ si niluu Edẹ, ni wọn ba n ko o kẹtikẹti : Boya nitori bi awọn ara ipinle Eko ṣe ya bo ile ẹru tijọba ko ounjẹ ti wọn gba lasiko korona si, ti wọn si pin gbogbo re mọra wọn lọwọ lo fun awọn eeyan ipinlẹ Ọṣun naa nigboya ti wọn fi ṣe beẹ. Niṣe ni awọn eeyan naa kọ lu ile ẹru ti ijọba Ọsun ko ounjẹ ti wọn ri gba lasiko korona si, ti wọn si ja ilẹkun ibe. Niṣe ni onikaluku bẹrẹ si ko ohun ti ọwọ rẹ ba.Niṣe ni awọn mi-in gbe ọkada wa, ti wọn si ko ẹru sori rẹ bamu. Awọn ti ko ni ọkada n fori ru tiwọn, onikaluku si n ko ohun to le ko ninu ile ẹru ọhun.Ko sẹni to mọ ẹni to ta awọn eeyan naa lolobo ti wọn fi mọ pe wọn tọju ounjẹ to yẹ ki wọn fun araalu lasiko korona sibẹ, ti wọn fi ya lọ sibẹ bii esu. 